At løbe et maraton på 42,195 kilometer kan virke overvældende, men tænk så at skulle løbe ét hver eneste dag igennem et helt år. Det er 15.390 kilometer og 225 meter.

Og læg så lige et ekstra maraton oven i, det er 42,195 kilometer ekstra.

Det har Anette Fredskov brugt det seneste år på. Hun har løbet 366 maratons i et forsøg på at besejre sin sygdom, sclerose.

Anette Fredskov blev for fire år siden diagnosticeret med den kroniske sygdom, der kan give nedsat førlighed, dårligt syn og lammelser, og satte sig for et år siden for at bekæmpe sygdommen med masser af motion og lyse tanker.

Se i videoen oven for om hun føler, hun har opnået det, hun ville.